**Uslovi akcije Najbolja Moja TV**

**Član 1**

**Predmet ovih Uslova**

1. Ovi „Uslovi akcije Najbolja Moja TV“ (u daljem tekstu: Uslovi) utvrđuju specifičnosti pružanja i korištenja odabranih Moja TV paketa namijenjenih fizičkim licima za koje je Korisnik u toku trajanja akcije „Najbolja Moja TV“ (u daljem tekstu: Akcije) podnio zahtjev za korištenje.
2. Za sve što nije regulisano ovim Uslovima na odgovarajući će se način primijenit odredbe Opštih uslova za pružanje telekomunikacionih usluga BH Telecoma (u daljem tekstu: Opšti uslovi), Cjenovnika usluga u unutrašnjem i međunarodnom saobraćaju BH Telecoma (u daljem tekstu: Cjenovnik), Specifičnih uslova od Moja TV usluge i drugih specifičnih uslova usluga BH Telecoma koje Korisnik koristi.

**Član 2**

**Korisnici**

1. Akcija je namijenjena isključivo postojećim korisnicima Moja TV usluge/paketa (u ovim Uslovima: Korisnik).
2. Ako Korisnik ima više postojećih priključaka, ima pravo da za svaki ugovori benefit po osnovu ove Akcije.
3. Benefit Akcije se ne može ostvariti na postojećem priključku koji je već pod obaveznim trajanjem ugovornog odnosa po bilo kojem osnovu (po osnovu kupovine terminalne opreme i uređaja iz asemblirane/partnerske ponude i/ili po osnovu drugih promotivno-prodajnih ponuda BH Telecoma i/ili po osnovu obaveznog trajanja ugovora od 24 mjeseca u skladu sa Cjenovnikom i sl.), osim u slučaju kada bi pretplatnik raskinuo takav ugovor, što bi podrazumijevalo plaćanje penala te zatim ugovaranje Moja TV paketa po osnovu Akcije.

**Član 3**

**Ugovor**

1. Ugovor po osnovu ove Akcije se zaključuje na neodređeno vrijeme, a sa obaveznim trajanjem ugovornog odnosa od 24 mjeseca.
2. Prijevremeni prestanak/prekid ugovora za Moja TV paket, u toku obaveznog trajanja, zbog razloga za koje je odgovoran Korisnik (na zahtjev ili krivicom Korisnika), podrazumijeva penale koji su utvrđeni u daljem tekstu ovih Uslova.
3. Po isteku obaveznog trajanja ugovornog odnosa po osnovu ove Akcije ili po isteku trajanja benefita, Korisnik nastavlja koristiti uslugu po važećem Cjenovniku, odnosno ne ostvaruje benefit iz ove Akcije.

**Član 4**

**Benefiti**

Benefit Akcije je popust na mjesečnu naknadu u iznosu od 50% u trajanju od prvih 6 mjeseci, uz uslov potpisivanja ugovora sa obaveznim trajanjem od 24 mjeseca za Moja TV Net (S/M/L) i Moja TV Full (S/M/L) pakete.

**Član 5**

**Opšta pravila za sve Korisnike**

1. Korisnik Moja TV paketa prilikom prelaska na korištenje Moj izbor usluge nastavlja koristiti benefit iz Akcije prema ovim Uslovima.
2. Korisnik ima pravo da u toku obaveznog trajanja ugovornog odnosa izvrši promjenu korištenog Moja TV paketa bez sankcija/obaveza po osnovu ove Akcije, izuzev naknada utvrđenih Cjenovnikom i Opštim uslovima, pod uslovom da je novoodabrani paket jedan od Moja TV paketa obuhvaćenih Akcijom i to samo u slučaju prelaska na paket veće cjenovne vrijednosti.
3. U slučaju promjene na paket koji nije obuhvaćen Akcijom kao i u slučaju promjene korištenog Moja TV paketa na paket manje novčane vrijednosti u toku obaveznog trajanja ugovornog odnosa, Korisnik gubi pravo na benefite Akcije i obavezan je platiti penal koji odgovara penalu po osnovu prijevremenog prekida ugovora sa obaveznim trajanjem.
4. Korisnik je obavezan da u slučaju prestanka ugovora za Moja TV paket po osnovu Akcije, iz bilo kojeg razloga, svu opremu dodijeljenu na korištenje, vrati BH Telecomu ili u suprotnom plati njenu protuvrijednost.

**Član 6**

**Pravila za benefit popusta na mjesečnu naknadu**

1. Popust na mjesečnu naknadu se obračunava na cijenu koja je u Cjenovniku definisana kao iznos mjesečne naknade bez obaveznog trajanja.
2. U slučaju prijevremenog prekida ugovora sa obaveznim trajanjem, a koji je zaključen radi ostvarivanja benefita Akcije, iz razloga za koje je odgovoran Korisnik (na zahtjev ili krivicom Korisnika), Korisnik je, pored izmirenja obaveza definisanih Cjenovnikom i Opštim uslovima, obavezan BH Telecomu jednokratno platiti sve dodijeljene popuste na mjesečnu naknadu za broj mjeseci u kojima je koristio akcijski benefit.

**Član 7**

**Završne odredbe**

1. Ovi Uslovi su dostupni na prodajnim mjestima BH Telecoma i na službenoj Internet stranici BH Telecoma.
2. Ovi Uslovi se primjenjuju od dana početka realizacije Akcije.
3. Ovi Uslovi ostaju na snazi sve dok postoje prava/obaveze BH Telecoma ili Korisnika u pogledu pružanja/korištenja usluga/paketa/benefita iz Akcije.